Obavy z predávkovania: Syn konzumoval Nurofen a Coldrex Junior v krátkej dobe
Dobrý deň,poprosím Vás o info.Syn 9 rokov uziva 3*denne nurofen 200mg..je silno nachladnutý a uzil v priebehu 1hodiny nurofen + coldrex junior horúci nápoj??máme sa obávať ,,predávkovania,,?vopred ďakujem.
Dobrý deň,
ďakujeme za Vašu otázku.
Liek Nurofen obsahuje liečivo ibuprofén, ktorý má protizápalový a analgetický účinok. Liek Coldrex Junior obsahuje paracetamol, fenylefrín a vitamín C. V prípade jednorázového podania oboch liekov v priebehu jednej hodiny sa nepredpokladajú žiadne závažné dôsledky, avšak je potrebné sledovať Vášho syna a v prípade výskytu ťažkostí vyhľadať lekársku pomoc.
Je potrebné dodržiavať časové odstupy medzi účinnými látkami paracetamol a ibuprofén aspoň 4 hodiny. V prípade podávania iba jedného z uvedených liekov (napríklad Nurofen) je potrebné sa riadiť dávkovaním podľa pokynov výrobcu uvedených v príbalovom letáku a liek podávať s časovým odstupom 6 až 8 hodín. Pri dávkovaní lieku sa treba taktiež riadiť hmotnosťou dieťaťa.
Prajem pekný zvyšok dňa.
S pozdravom
Mgr. Emma Halás Haluščíková